CELEX: 32019D2008
Language: da
Date: 2019-11-28 00:00:00
Title: Rådets afgørelse (EU) 2019/2008 af 28. november 2019 om den holdning, der skal indtages på Den Europæiske Unions vegne i Den Internationale Søfartsorganisation på dens Forsamlings 31. samling vedrørende vedtagelse af ændringer til resolution A.658(16) om anvendelse og montering af retroreflekterende materialer på redningsudstyr og vedtagelse af en resolution om retningslinjer for syn i henhold til det harmoniserede system for syn og certificering (HSSC)

3.12.2019   
               
               
                  DA
               
               
                  Den Europæiske Unions Tidende
               
               
                  L 312/40
               
            
         RÅDETS AFGØRELSE (EU) 2019/2008
         af 28. november 2019
         om den holdning, der skal indtages på Den Europæiske Unions vegne i Den Internationale Søfartsorganisation på dens Forsamlings 31. samling vedrørende vedtagelse af ændringer til resolution A.658(16) om anvendelse og montering af retroreflekterende materialer på redningsudstyr og vedtagelse af en resolution om retningslinjer for syn i henhold til det harmoniserede system for syn og certificering (HSSC)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Unionens tiltag i søtransportsektoren bør have til formål at beskytte havmiljøet og forbedre sikkerheden til søs.
                  
               
                     (2)
                  
                  
                     Den Internationale Søfartsorganisations (IMO's) Forsamling forventes på 31. samling fra den 25. november til den 4. december 2019 (»A 31«) at vedtage ændringer til resolution A.658(16) om anvendelse og montering af retroreflekterende materialer på redningsudstyr (»resolution A.658(16)«) og at vedtage en resolution om retningslinjer for syn i henhold til det harmoniserede system for syn og certificering (HSSC) (»retningslinjer for syn«).
                  
               
                     (3)
                  
                  
                     Det er hensigtsmæssigt at fastlægge den holdning, der skal indtages på Unionens vegne på A 31, da ændringerne til resolution A.658(16) og resolutionen om retningslinjer for syn vil kunne få afgørende indflydelse på EU-rettens indhold, nemlig Europa-Parlamentets og Rådets direktiv 2014/90/EU (1), Kommissionens gennemførelsesforordning (EU) 2019/1397 (2) og Europa-Parlamentets og Rådets forordning (EF) nr. 391/2009 (3).
                  
               
                     (4)
                  
                  
                     Komitéen for Sikkerhed på Søen mindede på 101. samling (»MSC 101«), som fandt sted i London fra den 5. til den 14. juni 2019, om, at den på sin forudgående samling under hensyntagen til IMO-dokument MSC 100/19/4 om forslag til ændringer til resolution A.658(16) var nået til enighed om at lade ordene »carbon arc« i nævnte resolutions punkt 4.10 udgå og havde anmodet IMO's sekretariat om at udarbejde et relevant udkast til IMO-forsamlingsresolution til godkendelse på MSC 101 med henblik på forelæggelse på A 31 til vedtagelse (punkt 19.14 og 19.15 i MSC 100/20). MSC 101 godkendte derefter udkastet til IMO-forsamlingsresolution om ændringer til resolution A.658(16).
                  
               
                     (5)
                  
                  
                     De Forenede Stater og Den Internationale Sammenslutning af Klassifikationsselskaber forelagde et alternativt forslag til ændringer til punkt 4.10 i resolution A.658(16) for A 31 (IMO-dokument A 31/10/4).
                  
               
                     (6)
                  
                  
                     Underkomitéen om gennemførelse af IMO-instrumenter (»underkomitéen«) mindede på sin 5. samling om, at den på sin forudgående samling havde nedsat en korrespondancegruppe vedrørende gennemgang af retningslinjerne for syn i henhold til HSSC og den ikkeudtømmende liste over forpligtelser i henhold til instrumenter, der er relevante for koden for gennemførelse af IMO-instrumenter (III-koden), med henblik på at fortsætte ajourføringen af retningslinjerne for syn, således at de omfatter de krav, der følger af ændringer til relevante IMO-instrumenter, som træder i kraft senest den 31. december 2019, med henblik på at forelægge et udkast til ændring af retningslinjerne for syn for A 31 til vedtagelse. MSC 101 bemyndigede underkomitéen til at forelægge resultatet af sit arbejde direkte for A 31 med henblik på vedtagelse. På sin 6. samling indvilligede underkomitéen i at forelægge udkastet til de ændrede retningslinjer for syn for A 31 til drøftelse og vedtagelse.
                  
               
                     (7)
                  
                  
                     Unionen er hverken medlem af IMO eller kontraherende part i de relevante konventioner eller koder. Rådet bør derfor bemyndige medlemsstaterne til at udtrykke Unionens holdning på A 31 og deres samtykke til at lade sig binde af disse ændringer og den resolution, der skal vedtages af A 31, i det omfang ændringerne og resolutionen hører under Unionens enekompetence —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne på den 31. samling på Den Internationale Søfartsorganisations (IMO's) Forsamling, er at erklære sig enig i vedtagelse af:
            
                        a)
                     
                     
                        ændringer til resolution A.658(16) om anvendelse og montering af retroreflekterende materialer på redningsudstyr som fastlagt i bilag 27 til IMO-dokument MSC 101/24/Add.1 eller alternativt de foreslåede ændringer i IMO-dokument A 31/10/4 og
                     
                  
                        b)
                     
                     
                        en resolution om retningslinjer for syn i henhold til det harmoniserede system for syn og certificering (HSSC) og tilbagekaldelse af resolution A.1120(30) som fastlagt i bilag 11 til IMO-dokument III 6/15/Add.1.
                     
                  
         
            Artikel 2
            
               1.   Den holdning, som på Unionens vegne skal indtages som anført i artikel 1, udtrykkes af medlemsstaterne, der alle er medlemmer af IMO, idet de handler i fællesskab i Unionens interesse.
            
            
               2.   Mindre ændringer til den holdning, der er omhandlet i artikel 1, kan tiltrædes, uden at Rådet træffer yderligere afgørelse.
            
         
         
            Artikel 3
            Medlemsstaterne bemyndiges til i Unionens interesse at give deres samtykke til at lade sig binde af de ændringer, der er omhandlet i artikel 1, litra a), og den resolution, der er omhandlet i artikel 1, litra b), i det omfang ændringerne og resolutionen hører under Unionens enekompetence.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 28. november 2019.
            
               
                  På Rådets vegne
               
               T. HARAKKA
               
                  Formand
               
            
         
         
            (1)  Europa-Parlamentets og Rådets direktiv 2014/90/EU af 23. juli 2014 om skibsudstyr og om ophævelse af Rådets direktiv 96/98/EF (EUT L 257 af 28.8.2014, s. 146).
         
            (2)  Kommissionens gennemførelsesforordning (EU) 2019/1397 af 6. august 2019 om krav til design, konstruktion og ydeevne samt prøvningsstandarder for skibsudstyr og om ophævelse af gennemførelsesforordning (EU) 2018/773 (EUT L 237 af 13.9.2019, s. 1).
         
            (3)  Europa-Parlamentets og Rådets forordning (EF) nr. 391/2009 af 23. april 2009 om fælles regler og standarder for organisationer, der udfører inspektion og syn af skibe (EUT L 131 af 28.5.2009, s. 11).